شەفەق
نیوز/ گەشتیاریگ ئاسمانی لەبان ویستگەی بۆشایی ئاسمان ناودەوڵەتی (ISS) وینەی ئەڵاجەوییگ ئەرا زەوی
لەو ئاسمانەوە بڕێد، ک دوو خاڵ پڕشنگدار کەو ئەڵاجەوی لە تووکڵ زەوی نشان دەێد.
ئەو
دوو خاڵ کەوە ک هانە بان زەوی، وەشیوەی ئەڵاجەوییگ دیار دەن، وەلێ لە ڕاسی لە ئەنجام
دوو دیاردەی سروشتی جیاجیا دروس دەرکەفتنە، ک لە خود وەختەگە بوینە.
ئەو
وینە پارەکە لەلایەن یەکیگ لە ئەندامەیل تیم شاند ٦٦ ئاسمانی گیریایە، ک ناو خوەی ئاشکرا
نەکردیە، هەنای ویستە ئاسمانیەگە ناودەوڵەتیەگە وەبان دەریای چین باشوور رەد بویە.
یەکەم
خاڵەگە ک خاڵیگ رووشناییە، و لە بەش خوار وینەگە دیارە، بەڵاچەێ گەپیگە لە شوینیگ لە
خەلیج تایلاند، و هەمیشە ئاسان نییە ک لە بان ئاسمانەو بەڵاچە دیار بەێد، چوینکە ئەور
پووشێدەی، باوجی ئی بەڵاچە لەناو بۆشایی خڕ گەورەیگ لەناو ئەورەگە دیار دایە، ک هیشتیە
بەڵاچەگە وەی شیوە نشان بەێد.
ئەو
خاڵە کەوەگە ک  لەڕاس بەش بانین وینەگە دیارە،
لە ئەنجام روسشنایی شیواشوییگ لە مانگەگە هاتگە، ک روی مانگەگە ک رووشنایی لە خوەرەگە
بەێد لە پشت ویستگەگە بویە، ئیجا رووشناییەگە لەلای کامیرای ویستگەگە وەیجویرە وە ڕەنگ
کەو پڕشنگدار دەرکەفتیە، ک رووشنایی مانگەگە چویچیایە، و بویەسە پارچەیلیگ بویچگ،
و ئی گرتە ئەرا یەکیگ لەو پارچەیلە بویە.
